stanford-oval/wikipedia huggingface dataset:
Harry Nordén

Harry Valdemar Nordén (s. 23. heinäkuuta 1933 Jomala, Ahvenanmaa – 6. huhtikuuta 2011 Kirkkonummi)) oli suomalainen tekniikantutkija ja professori. Hän oli vuodesta 1968 Teknillisen korkeakoulun kemian laitetekniikan professori. Hän tutki kemian laitetekniikan kehittämistä. Hän jäi eläkkeelle 1998.
Honda CX

Honda CX500.
Hondan CX-sarja on Hondan valmistama moottoripyörien mallisarja, johon lukeutuvat mallimuunnokset GL500 ja GL650. Sarjan valmistus alkoi 1970-luvun loppupuolella ja päättyi 1980-luvun puoliväliin. Malliston erikoisuuksiin kuuluivat tuolloin uudet ominaisuudet, kuten vesijäähdytys, pelkkä sähköstartillinen käynnistys sekä kardaaniveto. Käynnistysjärjestelmä oli erotettu muusta sähköjärjestelmästä, mikä salli käynnistyksen työntämällä, mikäli sähköjärjestelmä olisi täysin vaurioitunut.
Wikimedia Commonsissa on kuvia tai muita tiedostoja aiheesta .
Hartiahuivikyyhky

| Hartiahuivikyyhky |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Caloenas
Laji::  nicobarica
Kaksiosainen nimi
 Caloenas nicobarica  (Linnaeus, 1758) 
Infobox OKNimi-testi OK: 
Hartiahuivikyyhky (Caloenas nicobarica) on lintulaji, joka elää itäisen Intian valtameren ja eteläisen Tyynenvaltameren rannikkoalueilla. Hartiahuivukyyhky on ainut Caloenas-suvun elossa oleva laji. Hartiahuivikyyhky on sukupuuttoon kuolleen dodojen lähin elossa oleva sukulaislaji.
Aiheesta muualla

Avianbird: Nicobar Pigeon
Scientificlib: Caloenas nicobarica
Harry Nkopeka

Harry Nkopeka (s. 12. lokakuuta 1948) on malawilainen entinen pikajuoksija. Hän kilpaili vuoden 1972 kesäolympialaisissa Münchenissä, mutta putosi sekä miesten 800 että 1500 metrin juoksussa ensimmäisellä kierroksella. Hänen henkilökohtaiset ennätysaikansa ovat 800 metrissä 1:52.78 (1973) ja 1500 metrissä 3:54.14 (1973).
Hani Hanjour

Hani Hanjour
Hani Saleh Hasan Hanjour (30. elokuuta 1972 Taif, Saudi-Arabia – 11. syyskuuta 2001 Arlingtonin piirikunta, Virginia, Yhdysvallat) oli saudiarabialainen terroristi ja yksi viidestä American Airlinesin lennon 77 kaappaajasta. Hän toimi lentäjänä kyseisellä lennolla ja ohjasi lentokoneen päin Pentagonia Virginiassa.
Hanjour oli ottanut lentotunteja Yhdysvalloissa 1996 ja 1999. Ensimmäinen kurssi ei johtanut lupakirjaan, koska hän ei ollut tarpeeksi taitava. Toisella kerralla saatu lupakirja meni pois voimasta, koska hän ei esittänyt vaadittua lääkärintodistusta.
Käännös suomeksi
H. L. Hunt

| H>  L. Hunt |
| --- | --- |

Henkilötiedot
Syntynyt: 17. helmikuuta 1889 Fayetten piirikunta, Illinois, Yhdysvallat
Kuollut: 29. marraskuuta 1974 (85 vuotta) Dallas, Texas, Yhdysvallat
Ammatti:  liikemies
Haroldson Lafayette Hunt (17. helmikuuta 1889 Fayetten piirikunta, Illinois, Yhdysvallat – 29. marraskuuta 1974 Dallas, Texas, Yhdysvallat) yhdysvaltalainen öljymiljardööri. Hän oli elinaikanaan maailman rikkaimpia miehiä. Hunt levitti radio-ohjelmassaan äärikonservatiivisia poliittisia näkemyksiä.
Elämä ja ura

Hunt oli nuorin Haroldson Lafayette Huntin ja Ella Rose Myersin kahdeksasta lapsesta. Hän kävi kotikoulua. 1910-luvulla hän teki bisnestä Arkansasin puuvillaviljelmillä. Vuonna 1921 hän lähti mukaan öljybisnekseen El Doradossa Arkansasissa keinottelemalla öljyvuokrasopimuksilla. Vuonna 1925 hän osti kokonaisen korttelin El Doradosta ja rakensi perheelleen kolmikerroksisen talon. Arkansasis öljykentät kuitenkin ehtyivät nopeasti, ja Hunt menetti rahaa myös Floridassa maaomaisuussijoituksissaan. Kun hän vuonna 1930 kiinnostui Itä-Texasin öljykentistä, hän näyttää olleen varaton.
Columbus "Dad" Joiner -niminen öljynetsijä löysi vuonna 1930 öljyä Itä-Texasista. Hunt maksoi eldoradolaiselta liikemieheltä lainaamallaan 30 000 dollarilla käsirahan Joinerin 4 000 hehtaarin maa-alueesta ja aikoi lunastaa Joinerin osuuden myöhemmillä tuloilla. Maa-alue osoittautui yhdeksi Yhdysvaltojen rikkaimmista öljykentistä. Huntilla oli vuoden loppuun mennessä putkilinja Itä-Texasin kentältä. Vuonna 1932 Hunt Production Companylla oli 900 öljylähdettä Itä-Texasissa. Vuonna 1935 uudelleen nimetyn yrityksen osakkeet jaettiin Huntin kuudelle lapselle.
Vuoden 1936 lopulla Hunt osti Excelsior Refining Companyn. Yhtiön maakaasuvuoto aiheutti 18. maaliskuuta 1937 New London Schoolin räjähdyksen. Huhtikuussa 1948 Fortune-lehti julkaisi Huntista artikkelin, jossa hänet nimettiin Yhdysvaltojen rikkaimmaksi mieheksi. 1960-luvulla Huntin yritys oli menestyksekkäästi etsimässä ja hyödyntämässä öljyesiintymiä Libyassa. Hunt sijoitti öljyn ja maakaasun myynnistä saamiaan tuloja kustantamiseen, aloe vera -kosmetiikkaan, pekaanipähkinänviljelyyn ja terveysruokien valmistukseen. Hänen perustamansa yritykset ovat yksityisomistuksessa perheenjäsenten hallinnassa ja varat perheen säätiöissä.
Huntin Facts Forum -säätiö tuottamissa radio- ja televisio-ohjelmissa esitettiin vuosina 1951–1956 konservatiivisia, kommunisminvastaisia näkemyksiä. Säätiö julkaisi myös senaattori Joseph McCarthyn ja muiden kirjoja. Vuonna 1958 hän alkoi lähettää päivittäin 15 minuutin pituista Life Line -radio-ohjelmaa, jota esitettiin yli 400 asemalla.
Perhesuhteet

Hunt avioitui 1914 Arkansasissa Lyda Bunkerin kanssa ja sai tämän kanssa kuusi lasta. Hän syyllistyi vuonna 1925 kaksinnaimiseen avioiduttuaan Floridassa Frania Tyen kanssa. Hän sai Tyen kanssa neljä lasta. Frania sai vuonna 1934 selville Huntin toisen avioliiton, ja Hunt maksoi hänet ja lapset vaikenemaan. Asia tuli julkiseksi vasta Huntin kuoltua. Lyda Bunker Hunt kuoli vuonna 1955, ja 1957 Hunt avioitui Ruth Rayn kanssa ja adoptoi tämän neljä lasta, jotka olivat syntyneet vuosina 1943–1950. Ray myönsi myöhemmin, että H. L. Hunt oli lasten biologinen isä.
Huntin poikien Nelson Bunker Huntin ja William Herbert Huntin epäonnistunut yritys saada maailman hopeamarkkinat haltuunsa aiheutti hopean hinnan romahtamisen "hopeatorstaina" 27. maaliskuuta 1980.
Populaarikulttuurissa

Televisiosarja Dallas perustuu löyhästi Huntin perheen edesottamuksiin.
Aiheesta muualla

Kuvia tai muita tiedostoja aiheesta H. L. Hunt Wikimedia Commonsissa
HMY Britannia

HMY Britannia
HMY Britannia on entinen Britannian kuningasperheen huvijahti (Royal Yacht Britannia). Se on järjestyksessään 83. kuninkaallinen huvijahti ja toinen samaa nimeä kantava.
Historiaa

Britannian rakensi John Brown & Co Ltd:n telakka Clydebankissa, West Dunbartonshiressä. Rakentaminen aloitettiin 16. huhtikuuta 1953. Aluksen kastoi kuningatar Elisabet II. Käyttöönotto tapahtui 11. tammikuuta 1954. Sen oli suunniteltu toimivan sairaalalaivana mahdollisen sodan aikana.
Palvellessaan kuningattaren ja kuninkaallisen perheen käytössä se teki yhteensä 696 ulkomaan- ja 272 kotimaanvierailua. Prinssi Charles ja prinsessa Diana matkustivat Britannialla häämatkalleen vuonna 1981. Se on osallistunut myös 1 000 pakolaisen siirtämiseen Etelä-Jemenin sisällissodan jaloista Adenista vuonna 1986.
Alus kävi Helsingissä toukokuussa 1976 Elisabetin vieraillessa Suomessa sekä juhannuksen 1994 alla; tällöin se oli matkalla Pietariin ja pysähtyi Suomessa vain tankkaamaan. Aluksella ei ollut tuolloin mukana kuninkaallisia; alus liikkui yksinään kun kuninkaallisten läsnä ollessa sillä oli aina sotalaiva saattajanaan. [lähde? ]
Aluksella on vieraillut lukuisia henkilöitä, kuten esimerkiksi yhdysvaltalainen kenraali Norman Schwarzkopf, joka aluksen tekniikkaan tutustuttuaan oli tokaissut nähneensä nyt museoidut koneet ja ihmettelevänsä, missä aluksen varsinaiset moottorit ovat.
Alus poistettiin käytöstä 11. joulukuuta 1997, ja se kiinnitettiin sen jälkeen pysyvästi laituriinsa Edinburghin Ocean Terminaliin Skotlannissa.
Mitat

Pituus: 125,65 m
Leveys: 16,76 m
Syväys: 5,2 m
Tonnit: 5 862
Koneet

2 höyrykattilaa ja apukattila
2 höyryturbiinia, yht. 12 000 akselihevosvoimaa
Nopeus: maksiminopeus 22,5 solmua, normaali matkanopeus 21 solmua
Aiheesta muualla

HMY Britannian viralliset kotisivut.
HMY Britannia Pakkahuoneenlaiturissa Eteläsatamassa 26. toukokuuta 1976. Meneillään on Englannin kuningatar Elisabeth II:n vierailu ja Kuninkaallisen laivaston iltasoitto ja juhlapäivälliset.
HMY Britannia.
HMS Wexham

| HMS Wexham |
| --- | --- |

Aluksen vaiheet
Rakentaja:  Jason Taylor, Shoreham
Laskettu vesille:  3. huhtikuuta 1954
Palveluskäyttöön:  11. tammikuuta 1955
Poistui palveluskäytöstä:  Ranskalle 1955
Loppuvaihe:  romutettu 1990
Tekniset tiedot
Uppouma:  120 t (standardi) 164 t (kuormattu)
Pituus:  32,46 m
Leveys:  6,7 m
Syväys:  1,75 m
Koneteho:  2-akselinen, Paxman 12YHAXM -dieselmoottori 1 100 bhp (820 kW)
Nopeus:  14 solmua (26 km/h)
Miehistöä:  2 upseeria ja 13 miehistönjäsentä
Aseistus
Aseistus:  1 x Bofors 40 mm
HMS Wexham (viirinumero M2738) oli Britannian kuninkaallisen laivaston Ham-luokan miinanraivaaja, joka nimettiin Buckinghamshiressä sijaitsevan Wexhamin mukaan. Alus kuului toiseen hankintaerään, ja oli 0,23 metriä leveämpi ja sen syväys oli hieman suurempi kuin ensimmäisen erän aluksilla.
Valmistus

Alus tilattiin 1950-luvun alussa Jason Taylorilta Shorehamista. Se laskettiin vesille 3. huhtikuuta 1954 ja otettiin palvelukseen 11. tammikuuta 1955.
Palvelus

Alus myytiin 1955 osana MDAP-projektia Ranskalle, joka liitti sen laivastoonsa nimellä Armoise ja runkonumerolla M772. Vuonna 1974 alus luokiteltiin apualukseksi, jolloin sen runkonumeroksi vaihdettiin A741. Se oli emäaluksena Laboratoire de Brusc'ssa. Alus romutettiin 1990 Toulonissa.
Aiheesta muualla

netmarine.net (ranskaksi)
Haapapaununlampi

| Haapapaununlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°15′16″N, 24°56′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja 
Järvinumero:  14.448.1.012
Mittaustietoja
Pinnankorkeus:  177,3 m  
Pituus:  410 m  
Leveys:  300 m  
Rantaviiva:  1,205 km  
Pinta-ala:  2,208 ha  
Tilavuus:  0.000008 km³ 
Keskisyvyys:  0,34 m  
Suurin syvyys:  1 m  
Saaria:  ei saaria 
 fiHaapapaununlampi 
Haapapaununlampi  on Keski-Suomessa Kinnulassa  Jäpänrannan lähellä sijaitseva lampi.
Maantietoa

Lampi on 410 metriä pitkä, 300 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Lammen tilavuudeksi on saatu 7 600 kuutiometriä. Sen keskisyvyys on 0,3 metriä ja suurin syvyys on 1,0 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Leukunjoen valuma-alueeseen (14.448) se kuuluu. Lammen vedenpinnan korkeus on 177,3 metriä mpy.
Honka-Kaija

| Honka-Kaija |
| --- | --- |
Valtiot:  Suomi
Maakunnat:  Pohjois-Savo
Kunnat:  Keitele
Koordinaatit:  63°05′09″N, 26°14′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskupuro:  puro Salmijärveen 
Järvinumero:  14.477.1.008
Mittaustietoja
Pinnankorkeus:  145,1 m  
Pituus:  910 m  
Leveys:  150 m  
Rantaviiva:  1,991 km  
Pinta-ala:  9,011 ha  
Suurin syvyys:  3,6 m  
Saaria:  ei saaria 
 fiHonka-Kaija 
Honka-Kaija  on Pohjois-Savossa Keiteleellä  Kapustakylän lähellä sijaitseva järvi.
Maantietoa

Järvi on 910 metriä pitkä, 150 metriä leveä, ja sen pinta-ala on 9,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Suvannonjoen valuma-alueeseen (14.477) se kuuluu. Järven vedenpinnan korkeus on 145,1 metriä mpy.
HMS Wessex (D43)

| HMS Wessex |
| --- | --- |
 HMS Wessex

Aluksen vaiheet
Rakentaja:  Hawthorn Leslie and Company, Hebburn
Kölinlasku:  23. toukokuuta 1917
Laskettu vesille:  12. maaliskuuta 1918
Palveluskäyttöön:  11. toukokuuta 1918
Poistui palveluskäytöstä:  uponnut 24. toukokuuta 1940
Tekniset tiedot
Uppouma:  1 100 t (standardi) 1 490 t (max)
Pituus:  95,1 m (kokonaispituus)
Leveys:  9,0 m
Syväys:  3,2 m
Koneteho:  27 000 hv
Nopeus:  34 solmua
Miehistöä:  134
Aseistus
Aseistus:  4 × QF 4"/L45 (102 mm) Mk V -tykkiä yksiputkisina P Mk I -asennuksina 1 × 3" 20 cwt Mk I -ilmatorjuntatykki 6 × 21" (533 mm) torpedoputkea
HMS Wessex (viirinumero D43) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.
Valmistus

Alus tilattiin 9. joulukuuta 1916 vuosien 1916-1917 laivasto-ohjelman 10. tilauksessa Hawthorn Leslie and Companyltä Hebburnista Newcastlesta, missä köli laskettiin 25. toukokuuta 1917. Alus laskettiin vesille 12. maaliskuuta 1918 ja otettiin palvelukseen 11. toukokuuta.
Palvelus

Palvelukseen otettaessa alus liitettiin Suureen laivastoon. Se oli 12. marraskuuta paikalla Saksan keisarikunnan laivaston antautuessa Scapa Flowssa.
Keväällä 1919 hävittäjien uudelleen organisoinnissa alus liitettiin Atlantin laivaston 2. hävittäjälaivueeseen. Vuonna 1921 se siirrettiin 6. hävittäjälaivueeseen, kun laivueet jaettiin kahtia muodostettaessa laivueenjohtajan ja kahdeksan hävittäjän laivueita aiemmista kahden johtajan ja kuudentoista hävittäjän laivueista.
Ennen toista maailmansotaa alus liitettiin Portsmouthissa olevaan Torpedokouluun, jossa se palveli 1939 liikekannallepanoon. Alus liitettiin syyskuussa 1939 Plymouthin 17. hävittäjälaivueeseen, jonka muina aluksina olivat HMS Keppel, HMS Vanessa, HMS Viscount, HMS Vivacious, HMS Vortigern, HMS Wakeful ja HMS Vesper. Laivueen tehtävänä oli Kanaalin saattueiden suojaaminen. Laivue nimettiin myöhemmin 13. hävittäjälaivueeksi.
Huhtikuussa 1940 Wessex siirrettiin Noren alaisuuteen. Alus kuljetti 14. toukokuuta Hoek van Hollandista Britannian Hollannin laivastoasiamiehen takaisin kotimaahan. Alus siirrettiin Doverin alaisuuteen tukemaan liittoutuneiden maajoukkojen taistelua saksalaisten edetessä Belgiaan ja Ranskaan.
Alus irrotettiin 24. toukokuuta tukemaan tykkitulella liittoutuneiden puolustusta Calais'hen eteneviä saksalaisjoukkoja vastaan yhdessä HMS Vimieran, HMS Wolfhoundin ja Puolan laivaston ORP Burzan kanssa. Osasto joutui Junkers Ju 87 Stuka -syöksypommittajien maaliksi pian tulitoiminnan alettua. Alukseen osui kolme pommia, jotka upottivat sen. Vimiera pelasti aluksen eloonjääneet.
Aiheesta muualla

Uboat.net - HMS Wessex(englanniksi)
HistoryOfWar.org - Boulognen taistelu 1940(englanniksi)
W-luokan hävittäjät (1917)
Gerhard Munthe

| Gerhard Munthe |
| --- | --- |
 Christian Krohgin maalaama muotokuva vuodelta 1885.
Henkilötiedot
Koko nimi:  Gerhard Peter Frant Wilhelm Munthe
Syntynyt: 19. heinäkuuta 1849 Elverum, Norja
Kuollut: 15. tammikuuta 1929 (79 vuotta) Lysaker, Norja
Ammatti:  taidemaalari
Gerhard Munthen kuvitusta Snorren norjalaisiin kuningassatuihin, tuntomerkkeinä tyylitellyt ja koristeelliset viivat ja pinnat muinaisnorjalaisen tekstiili- ja puunleikkaustaiteen inspiroimana. Tämä kuva on sadusta Olavi Pyhä.
Toinen kuvitus Snorren norjalaisiin kuningassatuihin. Munthen koristeellinen viiva on osoitus kirjankoristelutaidosta.
Gerhard Peter Franz Wilhelm Munthe (19. heinäkuuta 1849 Elverum – 15. tammikuuta 1929 Lysaker) oli norjalainen taidemaalari ja kuvataiteilija.
Elämä ja työ

Gerhard Munthe syntyi Heradsbygdissä, Elverumin kunnassa. Isä Christian Pavel Munthe oli lääkäri. Gerhardilla oli yhteensä kaksitoista sisarusta, muiden muassa kirjailija Margrethe Munthe heidän joukossaan. Hän aloitti J. F. Eckerbergin taiteilijakoulussa Kristianiassa (nyk. Oslo) vuonna 1870, sitten Norjan valtakunnallisessa Taide- ja Käsityökoulussa, ja vuodesta 1874 vuoteen 1876 hän opiskeli maisemamaalaajan ja sukulaisensa Ludvig Munthen luona Düsseldorfissa. Gerhard Munthe debytoi Syystaidenäyttelyssä 1882.
Gerhard Munthe oli ensimmäinen maisemamaalaaja, joka otti käyttöön tummat värit, mutta siirtyi akvarelleihin 1890-luvulla. Hän aloitti kuvakudonnan työstämisen 1888 ja ornamenttien työstämisen 1890. Naturalistisen kauden jälkeen hän kehitti oman tyylinsä kansantaiteen ja jugendin inspiroimana. Hänen tunnetuimpia töitään ovat muiden muassa kuvitukset Snorren kuningassatuihin vuodesta 1896 vuoteen 1899. Vuonna 1904 ilmestyi hänen kuvitettu painoksensa Draumkvedetistä, keskiaikaisten norjalaisten balladien ja tarujen kokoelmasta. Kirjaintyyppi jonka hän suunnitteli tätä kirjaa varten, tuli käytetyksi uudelleen vuoden 1910 tienoilla saksalaisessa valimossa (Gebr) nimellä "Munthekirjasin".
Munthe haki usein aiheensa muinaisnorjan historiasta, ja niin hänet liitettiin, ja liitetään yhä kansallisromantiikkaan. Hänen töitään on esitelty useissa ulkomaalaisissa kaupungeissa, muiden muassa Tukholmassa, Pariisissa, New Yorkissa ja Chicagossa. Nykyään useat hänen töistään ovat näytillä Norjan Kansallismuseossa.
Gerhard Munthe kirjoitti myös useita artikkeleita.
Gerhard Munthe avioitui 1886 Sigrun Bjørnsonin kanssa, joka oli Jenny Bjørnsonin tytär, joka puolestaan oli Bjørnstjerne Bjørnsonin miniä. He asuivat Jenny Bjørnson Ring-Stabekin pensionaatissa vuodesta 1895, muuttivat vuonna 1899 itse suunnittelemaansa taloon, Leveldiin, joka sijaitsee Lysakerissa Oslon ulkopuolella, Morskogenin Eidsvollissa. Sigrun hankki kuvakudoskangasta useimpiin miehensä töihin.
Varhaisimpia töitä (valikoidusti)

1883: Sateen jälkeen, aihe Eidsvollista, Kööpenhaminan taidemuseo
1887: Omenapuu, Kansallisgalleria
Naturalistisia töitä (valikoidusti)

1889: Talonpoikaistarha
1891: Sinivuokko
Koristetöitä (valikoidusti)

1893: "Yksitoista fantasiaa norjalaisesta seikkailusta" (Sort-Hvitt-näyttely, Kristiania)
1896-1899: kuvitukset Snorren kuningassatuihin
1897: "Seikkailuhuoneen" kuvitus Holmenkollenin turistihotellissa. Tehtävänanto Axel Heidelbergiltä.
1904: Kuvitus ja käsinkirjailtu teksti Draumkvedetiin
1910-1916: Kuvituksia Bergenin Håkanshalleniin
1916: Bærumin Oukeushuone, jossa on "Munthen huone", jonka seinillä on kuvattu seitsemän kansansatua
Elämäkertoja

1904: Munthen monografia
1919: Minder og meninder, omaelämäkerta
1944: Jan Kokin: Gerhard Munthe (1849–1929)
Aiheesta muualla

Wikimedia Commonsissa on kuvia tai muita tiedostoja aiheesta .
Gerhard Munthe, taiteilija Åkerhusissa (norjaksi)
Bilder i O. Kuvia O. Væringenin taidearkistossa (Arkistoitu – Internet Archive) (norjaksi)
Gerhard Munthe kirjasintaiteilijana (norjaksi)
Kudontatöitä (norjaksi)
Kuvituksia Draumkvedetissä (norjaksi)
Golf kesäolympialaisissa 1904

Golf
Vuoden 1904 kesäolympialaisten golfkilpailut järjestettiin 17. – 24. syyskuuta. Laji oli toista kertaa mukana olympialaisten ohjelmassa ja se järjestettiin ainoastaan miehille. Tapahtumina olivat miesten yksin- ja joukkuepeli. Osanottajia oli 77 ainoastaan kahdesta eri maasta, Yhdysvalloista ja Kanadasta.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Miesten yksinpeli |  George Lyon |  Chandler Egan |  Burt McKinnie |
| Miesten yksinpeli |  George Lyon |  Chandler Egan |  Francis Newton |
| Miesten joukkuepeli |  Yhdysvallat Western Golf AssociationEdward Cummins Kenneth Edwards Chandler Egan Walter Egan Robert Hunter Nathaniel Moore Mason Phelps Daniel Sawyer Clement Smoot Warren Wood |  Yhdysvallat Trans-Mississippi Golf AssociationJohn Cady Albert Lambert John Maxwell Burt McKinnie Ralph McKittrick Francis Newton Henry Potter Frederick Semple Stuart Stickney William Stickney |  Yhdysvallat United States Golf AssociationDouglass Cadwallader Jesse Carleton Harold Fraser Arthur Hussey Orus Jones Allen Lard George Oliver Simeon Price John Rahm Harold Weber |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 1 | 2 | 3 | 6 |
| 2. |  Kanada | 1 | 0 | 0 | 1 |
Hiostuskapalo

Hiostuskapalo on aiemmin lääketieteessä käytetty kangaskääre, jonka avulla potilas pyrittiin saamaan hikoilemaan tai jolla hänen hermojaan yritettiin rauhoittaa. Aluksi lakana kastettiin huoneenlämpöiseen veteen ja kierrettiin valumattomaksi. Lakana levitettiin vuoteelle ja potilas asetettiin sen päälle, minkä jälkeen lakana käärittiin potilaan ympärille kaulaa myöten. Tämän jälkeen potilas peitettiin tiiviisti villahuovalla ja hänen annettiin maata 1–2 tuntia. Tarpeen vaatiessa päähän voitiin asettaa kylmään veteen kastettu jäähdyttävä kääre.
Hiostuskapalon vastakohta oli jäähdytyskapalo, jolla kuumeisen potilaan ruumiinlämpöä pyrittiin alentamaan. Jäähdytyskapalo valmistettiin hiostuskapalon tavoin, mutta potilaan annettiin maata siinä vain 4–5 minuuttia. Sen jälkeen kääre vaihdettiin ja potilas lepäsi uudessa kääreessä 10 minuuttia. Kääre vaihdettiin vielä kerran uudelleen ja potilas oli sen sisässä 15–20 minuuttia.
Honda Civic del Sol

| Honda Civic del Sol |
| --- | --- |

Valmistustiedot
Valmistusmaa:   Japani
Valmistaja:  Honda
Valmistusvuodet:  1992–1998
Muut nimet:  Honda Civic CRX Honda CRX del Sol Honda del Sol
Korimalli:  2-ovinen targa
Edeltäjä:  Honda CR-X
Teknisesti samankaltaisia:  Honda Civic
Tekniset tiedot
Henkilöluku:  2
Polttoaine:  bensiini
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Mitat
Pituus:  4 005 mm
Leveys:  1 695 mm
Korkeus:  1 255 mm
Honda Civic del Sol (tunnetaan myös nimillä Honda del Sol, Honda CRX del Sol ja Honda Civic CRX) on Hondan vuosina 1992–1998 valmistama kaksipaikkainen targa-korinen auto. Malli perustui Civicin alustaan ja tekniikkaan ja oli suositun CR-X:n seuraaja.
Auto tuli myyntiin vuonna 1992 Japanissa ja Isossa-Britanniassa, ja Yhdysvaltojen markkinoille se tuli vuotta myöhemmin. Espanjankielinen nimi del Sol yhdistetään aurinkoon ja se viittaa auton aukeavaan kattoon. Yhdysvaltain markkinoilla CRX-nimi pudotettiin pois, koska auto poikkesi niin paljon aikaisemmista malleista, jotka olivat hatchbackeja eivätkä targoja. Malli tuli markkinoille Euroopassa nimellä Civic CRX, mutta vuoden 1994 malleista lähtien Honda pudotti Euroopassa Civic-nimen pois ja lisäsi muualla käytetyn del Sol -nimikkeen, jolloin nimi oli jatkossa CRX del Sol.
Euroopassa myydyt mallit olivat varustetasomerkinnöiltään ESi ja VTi. ESi:n moottorina oli 1,6-litrainen (125 hv) SOHC VTEC -moottori ja vastaavasti VTi:ssä 160-hevosvoimainen DOHC VTEC. Vuosien varrella vakio- ja lisävarustevalikoimaa päivitettiin, mutta muutokset olivat pieniä. del Sol oli tilattavissa myös sähköisesti avautuvalla ja sulkeutuvalla katolla. TransTop-niminen mekanismi toimii ainoastaan auton ollessa pysäköitynä ja pienentää tavaratilan kapasiteettia noin puolella perusversioon verrattuna.
Myynnin parantamiseksi del Sol kävi läpi vähäisen muutoksen, joka sisälsi kahden sisemmän etuvalon poistamisen Euroopan ulkopuolisilla markkinoilla vuosina 1995/1996.
Aiheesta muualla

Kuvia tai muita tiedostoja aiheesta Honda Civic del Sol Wikimedia Commonsissa
Golf kesäolympialaisissa 2024

Golfissa kilpailtiin Pariisin 2024 kesäolympialaisissa kuudetta kertaa. Golfin osalta ei nähty minkäänlaisia muutoksia. Osallistujamäärä pysyi edelleen kokonaisuudessaan 120:n urheilijan kattauksessa, joista olympiagolfia pelataan tasajaolla – 60 miesten sarjassa ja 60 naisten sarjassa. Kumpikin turnaus koostui neljästä kierroksesta. Miesten turnaus kilpailtiin 1.–4. elokuuta ja naisten 7.–10. elokuuta 2024. Turnaus pelattiin Le Golf National -kentällä Guyancourtissa.
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet   tiedot |  Scottie Scheffler Yhdysvallat (USA) |  Tommy Fleetwood Iso-Britannia (GBR) |  Hideki Matsuyama Japani (JPN) |
| Naiset   tiedot |  Lydia Ko Uusi-Seelanti (NZL) |  Esther Henseleit Saksa (GER) |  Lin Xiyu Kiina (CHN) |